Case ID: 1105269
Sentence 13: Bildirdiklərinin həqiqət olmasını o fakt da təsdiq edir ki, hər iki daxili lizinq müqavilələrinin 8.1.1-ci maddəsinə əsasən lizinq verənin lizinq alan tərəfindən lizinq obyektinin istifadə olunmasına nəzarəti həyata keçirmək hüququ nəzərdə tutulub.Müqavilənin 16-cı maddəsində təsbit olunub ki, lizinq verənin lazımi qaydada səlahiyyətləndirilmiş nümayəndələri əvvəlcədən hər hansı bildirişin təqdim edilməsi tələb olunmadan lizinq obyektinin vəziyyətinin monitorinqini həyata keçirmək hüququna malikdirlər.Lizinq alan lizinq verənin nümayəndəsinə normal iş saatlarında lizinq obyektinin olduğu yerə giriş hüququnu təmin etməlidir.İddiaçının nümayəndələri dəfələrlə bu hüquqdan istifadə edib texnikalara baxış keçiriblər.Həmin müqavilələrin 18.3.1-ci və 18.3.3-cü maddəsində göstərilir ki, lizinq alanın sahibkarlıq fəaliyətinin dayandırılması və ya bizneslə məşğul olmaq qabiliyyətindən məhrum olması və ya hüquqi şəxs statusunun itirilməsi və onun bu müqavilə üzrə hüquq və öhdəliklərini qəbil etmək arzusunda olan hüquqi varisin olmaması və lizinq alan tərəfındən lizinq ödənişlərinin ən azı 1 ardıcıl halda ödəniş cədvəlinə uyğun olaraq ödənilməməsi defolt halı hesab edilir.Daxili lizinq müqavilələri üzrə texnikadan istifadə etmişsə və ödəniş etmişsə iddiaçıya nə mane olurdu ki, dərhal, yaxud 1 aydan sonra qeyd olunan bəndlərin tələblərinə uyğun olaraq müqavilələrin ləğvi və texnikanın geri qaytarılması barədə bildiriş vermirdi, iddia qaldırmırdı.İş materiallarında olan hər iki texnikanın qaytarılması ilə bağlı ona verilən bildirişlərin tarixi xx xxx 2016-cı ildir.İddia ərizəsində qeyd olunur ki, artıq bu vaxta kimi, xx xxxxx 2015-ci il tarixdə 11/171 saylı müqavilə ilə alınmış texnikanı vəhəmçinin 11/218 saylı müqavilə üzrə alınmış texnikanı da bildirişdən 1,5 ay sonra xx xxxx 2016-cı il tarixdə qaytarılıb.Əslində texnikalar daha əvvəl qaytarılmışdır.İddiaçının nümyəndələri dəfələrlə texnikaları istifadəsiz şəkildə saxladığı yerdə ona baxış keçiriblər və tezliklə texnikaları götürəcəklərini bildiriblər.